ꠀꠟ-ꠎꠛꠥꠞ ১৫
ꠢꠎꠞꠔ ꠖꠣꠃꠖꠞ ꠝꠤꠎꠝꠞ।
1 ꠅ ꠝꠣꠛꠥꠖ, ꠔꠥꠝꠣꠞ ꠖꠞꠛꠣꠞꠅ ꠝꠦꠝꠣꠘ ꠅꠀꠞ ꠇꠦ ꠎꠁꠉ꠆ꠉ,
ꠇꠥꠘ ꠝꠣꠘꠥꠡ ꠔꠥꠝꠣꠞ ꠙꠛꠤꠔ꠆ꠞ ꠙꠣꠠꠅ ꠞꠅꠀꠞ ꠎꠁꠉ꠆ꠉ?
2 ꠎꠦ ꠎꠘꠦ ꠘꠤꠈꠥꠔ ꠎꠤꠘ꠆ꠖꠦꠉꠤ ꠇꠣꠐꠣꠄ,
ꠘꠦꠇ ꠀꠝꠟꠦ ꠖꠤꠘ ꠉꠥꠎꠞꠣꠄ,
ꠎꠣꠞ ꠖꠤꠟ ꠕꠣꠇꠤ ꠢꠇ ꠝꠣꠔ ꠛꠣꠞ ꠅꠄ।
3 ꠅꠁꠘ꠆ꠘ ꠝꠣꠘꠡꠞ ꠛꠖꠘꠣꠝ ꠎꠦ ꠎꠘꠦ ꠉꠣꠄ ꠘꠣ,
ꠔꠣꠞ ꠇꠥꠘꠥ ꠖꠥꠡ꠆ꠔꠞ ꠈꠦꠔꠤ ꠢꠦ ꠇꠞꠦ ꠘꠣ,
ꠀꠞꠤ-ꠚꠞꠤꠞ ꠖꠥꠞꠘꠣꠝꠅ ꠢꠦ ꠞꠐꠣꠄ ꠘꠣ।
4 ꠇꠥ-ꠙꠕꠤ ꠘꠣꠚꠞꠝꠣꠘ ꠕꠣꠇꠤ ꠢꠞꠤꠀ ꠞꠄ ꠎꠦ,
ꠛꠞꠋ ꠀꠟ꠆ꠟꠣꠞ ꠙꠤꠀꠞꠣ ꠛꠘ꠆ꠖꠣꠞꠦ ꠁꠎ꠆ꠎꠔ ꠇꠞꠦ ꠢꠦ,
ꠀꠞ ꠘꠤꠎꠞ ꠈꠦꠔꠤ ꠝꠣꠘꠤꠀꠅ ꠅꠀꠖꠣ ꠙꠥꠞꠘ ꠇꠞꠦ।
5 ꠐꠦꠇꠣ-ꠙꠄꠡꠣ ꠇꠞꠎ ꠖꠦꠄ ꠡꠥꠖ ꠘꠣ ꠟꠁꠀ,
ꠘꠤ-ꠅꠙꠞꠣꠗꠤꠞ ꠙꠇ꠆ꠇ ꠟꠄ ꠊꠥꠡ ꠘꠣ ꠈꠣꠁꠀ।
ꠅꠃ ꠟꠣꠈꠣꠘ ꠀꠝꠟꠦ ꠌꠟꠦ ꠎꠦꠁ ꠎꠘ,
ꠇꠥꠘꠥ ꠖꠤꠘꠃ ꠊꠣꠛꠠꠤꠔ ꠘꠣꠄ ꠢꠃ ꠡꠣꠗꠥ ꠝꠘ॥